Lav et referat af nedenstående tekst:

Tekst:
Der er lagt op til en ren tilståelsessag, når en 44-årig mand efter planen tirsdag møder i Retten i Aalborg. Manden står blandt andet bag en stribe af indbrud i lejligheder på et plejehjem i Nørresundby. Serien af indbrud hos de ældre fandt sted  ved 03-tiden om natten til 28. august i år. Her brød manden et nøgleskab på plejehjemmet op og fik på den måde fat i nøgler til flere lejligheder. Indbruddet ramte fire lejligheder, hvor der blandt andet blev stjålet et guldarmbånd, en tegnebog og nogle hundrede kroner i kontanter. I en af lejlighederne snuppede manden også et Dankort, som han efterfølgende misbrugte eller forsøgte at misbruge hele 15 gange i de følgende timer. I alle tilfælde var der tale om bedrageri for mindre beløb. Stjal bil Udbyttet blev til gengæld noget større i en anden sag, som manden også erkender at stå bag. Det drejer sig om et indbrud i Nørresundby omkring 9.-10. august i år. Her stjal manden kontanter, en Skoda Citigo og ikke mindst et Dankort, som det efterfølgende lykkedes ham at hæve i alt 6.000 kroner på. Sagen mod manden omfatter derudover enkelte andre mindre forhold. Han har siddet varetægtsfængslet siden 14. september og ventes som nævnt at lægge alle kort på bordet ved tirsdagens retsmøde, så sagen kan køre som en tilståelsessag.

Referat:
En midaldrende mand skal for retten for en række indbrud på et plejehjem, hvor han har stjålet smykker og kontanter.